L 229/28
MT
Il-Ġurnal Uffiċjali tal-Unjoni Ewropea
18.9.2023
(d) l-għoti ta’ dokument ta’ appoġġ xieraq li juri li l-Istat Membru jew l-Istati Membri huma lesti li jistabbilixxu l-faċilità tagħhom biex jappoġġaw l-istabbiliment ta’ tali faċilità; (e) l-eżistenza ta’ politiki xierqa, inkluż protezzjoni teknika u miżuri ta’ implimentazzjoni, bl-għan li jiżguraw il-protezzjoni ta’ informazzjoni mhux żvelata u d-drittijiet tal-PI, b’mod partikolari bil-ħsieb li jiġi evitat l-iżvelar mhux awtorizzat ta’ sigrieti kummerċjali jew il-kxif ta’ teknoloġiji emerġenti sensittivi.
Il-Kummissjoni għandha tipprovdi gwida dwar l-informazzjoni meħtieġa u l-format rilevanti tagħha. 3.
Il-Kummissjoni għandha tipproċessa applikazzjonijiet, tadotta d-deċiżjonijiet tagħha u tinnotifika lill-applikanti fi żmien sitt xhur mir-riċevuta ta’ applikazzjoni kompluta.
Meta l-Kummissjoni tqis li l-informazzjoni pprovduta fl-applikazzjoni ma tkunx kompluta, hija għandha tipprovdi lill-applikant l-opportunità li jissottometti l-informazzjoni addizzjonali meħtieġa biex jimla l-applikazzjoni mingħajr dewmien żejjed.
Id-deċiżjoni tal-Kummissjoni għandha tiddetermina t-tul ta’ żmien tal-istatus abbażi tal-ħajja mbassra tal-proġett. 4.
Il-Kummissjoni għandha timmonitorja l-progress miksub fl-istabbiliment u t-tħaddim tal-faċilitajiet ta’ produzzjoni integrata u l-fonderiji miftuħa tal-UE u għandha tinforma lill-Bord Ewropew dwar is-Semikondutturi fuq bażi regolari. 5.
L-operatur tal-faċilità jista’ jitlob lill-Kummissjoni twettaq rieżami tatt-tul ta’ żmien tal-istatus jew timmodifika l-pjanijiet ta’ implimentazzjoni tagħha fir-rigward tal-konformità mar-rekwiżiti skont l-Artikolu 13(3) jew l-Artikolu 14(3) rispettivament, fejn tqis li tali rieżami jkun debitament iġġustifikat minħabba ċirkostanzi esterni mhux previsti.
Abbażi ta’ tali rieżami, il-Kummissjoni tista’ tirrevedi t-tul ta’ żmien tal-istatus mogħti f’konformità mal-paragrafu 3 ta’ dan l-Artikolu jew taċċetta l-modifika tal-pjanijiet ta’ implimentazzjoni. 6.
Meta l-Kummissjoni ssib li faċilità ma għadhiex tissodisfa r-rekwiżiti stabbiliti fl-Artikolu 13(3) jew l-Artikolu 14(3), hija għandha tagħti lill-operatur tal-faċilità ta’ produzzjoni integrata jew fonderija miftuħa tal-UE l-opportunità li jikkummenta u li jipproponi miżuri xierqa. 7.
Il-Kummissjoni tista’ tħassar deċiżjoni li tirrikonoxxi l-istatus ta’ faċilità ta’ produzzjoni integrata jew fonderija miftuħa tal-UE jekk ir-rikonoxximent kien ibbażat fuq applikazzjoni li kien fiha informazzjoni skorretta jew fejn, minkejja li tlestiet il-proċedura fil-paragrafu 5 ta’ dan l-Artikolu, il-faċilità ta’ produzzjoni integrata jew fonderija miftuħa tal-UE ma tissodisfax ir-rekwiżiti stabbiliti fl-Artikolu 13(3) jew l-Artikolu 14(3), rispettivament.
Qabel ma tieħu tali deċiżjoni, il-Kummissjoni għandha tikkonsulta lill-Bord Ewropew dwar is-Semikondutturi wara li tipprovdilu r-raġunijiet għat-tħassir propost.
Kwalunkwe deċiżjoni li tirtira l-istatus ta’ faċilità ta’ produzzjoni integrata jew fonderija miftuħa tal-UE għandha tkun motivata kif xieraq u soġġetta għal dritt ta’ appell mill-operatur. 8.
Il-faċilitajiet li l-istatus tagħhom ta’ fċilità ta’ produzzjoni integrata jew fonderija miftuħa tal-UE skont il-paragrafu 7 ta’ dan l-Artikolu għandhom jitilfu d-drittijiet kollha marbuta mar-rikonoxximent ta’ dan l-istatus li jirriżultaw minn dan ir-Regolament.
Madankollu, tali -faċilitajiet għandhom jibqgħu soġġetti għall-obbligu stabbilit fl-Artikolu 26(1) għal perjodu ekwivalenti għal dak li kien inizjalment previst meta l-istatus ingħata f’konformità mal-paragrafu 3 ta’ dan l-Artikolu, jew, fejn l-istatus ġie rieżaminat, id-durata applikabbli f’konformità mal-paragrafu 5 ta’ dan l-Artikolu.
Artikolu 16
L-interess pubbliku u s-sostenn pubbliku 1.
Il-faċilitajiet ta’ produzzjoni integrata u l-fonderiji miftuħa tal-UE għandhom jitqiesu li jikkontribwixxu għas-sigurtà tal-provvista tas-semikondutturi u għar-reżiljenza tal-ekosistema tas-semikondutturi tal-Unjoni u għaldaqstant li huma fl-interess pubbliku. 2.
Sabiex jaslu għas-sigurtà tal-provvista u r-reżiljenza tal-ekosistema tas-semikondutturi tal-Unjoni, l-Istati Membri jistgħu, mingħajr preġudizzju għall-Artikoli 107 u 108 TFUE, japplikaw miżuri ta’ appoġġ u jipprevedu appoġġ amministrattiv għall-faċilitajiet ta’ produzzjoni integrata u l-fonderiji miftuħa tal-UE f’konformità mal-Artikolu 18.